stanford-oval/wikipedia huggingface dataset:
עילאי אלמקייס
קריירת מועדונים

אלמקייס גדל במחלקות הנוער של בית"ר נהריה ושל מכבי חיפה. בהמשך עבר למחלקת הנוער של SV Sinsheim הגרמנית, ובשנת 2015 הגיע למחלקת הנוער של הופנהיים מהבונדסליגה הגרמנית.
ב-8 במרץ 2019 ערך אלמקייס את הופעת הבכורה שלו בהופנהיים II, קבוצת המילואים של המועדון, המשחקת בליגה הגרמנית הרביעית, כששיחק 86 דקות בתיקו 1–1 מול וורמטיה וורמס. ב-20 באפריל 2019 הבקיע אלמקייס את שער הבכורה שלו בקבוצה, בניצחון 1–4 על הסן דרייך במסגרת המחזור ה-30 בליגה.
ב-13 בינואר 2020 חתם על חוזה חדש בקבוצה הבוגרת של הופנהיים מהבונדסליגה הגרמנית עד לסיום עונת 2022/2023. ב-16 במאי 2020 ערך אלמקייס את הופעת הבכורה שלו בליגת העל הגרמנית, במדי הופנהיים, בהפסד הביתי 0–3 להרטה ברלין.
ב-18 בספטמבר 2020 הושאל אלמקייס לקבוצת דן האג מליגת העל ההולנדית, שבסוף העונה ירדה ליגה. את הופעת הבכורה עמה ערך יומיים לאחר שהושאל, ב-20 בספטמבר כשעלה כמחליף בפתיחת המחצית השנייה במשחק הליגה נגד חרונינגן ההולנדית, אך הוחלף בדקה ה-66 עקב פציעה.
ב-28 ביוני 2021 הושאל לאדמירה ואקר מדלינג מהבונדסליגה האוסטרית (ליגת העל האוסטרית) לעונה אחת, אותה אימן באותה עת מאמן נבחרת ישראל לשעבר (וכדורגלן העבר האוסטרי) אנדי הרצוג. בעונה זו אלמקייס המושאל שותף גם במשחק ליגה אחד עם קבוצת המילואים שלה, אדמירה II מהליגה האוסטרית השלישית. בתום אותה עונה באוסטריה, ירדה אדמירה ואקר מדלינג לליגה האוסטרית השנייה, ועל כן הוא חזר לגרמניה לעונת 2022/2023, ושיחק בקבוצת המילואים הופנהיים II מהליגה הגרמנית הרביעית (קבוצת-הבת של הופנהיים מהבונדסליגה הגרמנית, בה הוא היה חתום עוד לפני כן). בסיום העונה הוא שוחרר מהמועדון הגרמני.
ב-24 בנובמבר 2023 חזר לשחק בישראל וחתם בבני סכנין מליגת העל, בחוזה למשך עונה אחת עם אופציה לעונה הבאה שתסתיים ב-30 ביוני 2024 – על פי הסיכום, לאלמקייס סעיף שחרור ייחודי המאפשר לו להשתחרר ללא-תמורה לכל אחת מכלל הקבוצות הגדולות בישראל או לקבוצה מאירופה, אולם במידה וקבוצה אחרת תרצה את אלמקייס כשחקנה, היא תאלץ לשלם על כרטיסו כחצי מיליון דולר.
ב-6 בדצמבר 2023 ערך את הופעת הבכורה שלו בליגת העל הישראלית, לאחר שעלה מהספסל כמחליף בדקה ה-46 ובישל את השער השני והמכריע בניצחון החוץ של קבוצתו 2–1 על הפועל באר שבע. ב-10 בדצמבר 2023 אלמקייס פתח לראשונה בהרכב כשגם כבש את שער הבכורה שלו בליגת העל הישראלית, בהפסד הביתי 2–3 לטובת מכבי תל אביב.
נבחרות ישראל

לזכותו הופעות בנבחרות ישראל, מנערים ב' עד גיל 16 ועד נבחרת הנוער עד גיל 19 (למעט בנבחרת נוער ב' עד גיל 18, עמה לא שיחק). שיחק גם בסגל הנבחרת הצעירה של ישראל עד גיל 21, כשמדי הנבחרת הצעירה ערך שבע הופעות.
ב-6 באוקטובר 2019 זומן לראשונה לסגל הנבחרת הבוגרת של ישראל. ב-15 באוקטובר 2019 ערך אלמקייס את הופעת הבכורה שלו בבוגרים של נבחרת ישראל, כשנכנס כמחליף בדקה ה-76 בניצחון 1–3 על לטביה, במסגרת מוקדמות יורו 2020. ב-7 בספטמבר 2020 כבש את שערו הראשון בנבחרת הבוגרת, כשהבקיע את שער השוויון בדקה ה-91 בתיקו 1–1 מול סלובקיה, במשחק ביתי במסגרת ליגת האומות 2020/2021 של אופ"א.
חיים אישיים

אלמקייס נולד בנתניה, וגדל במושב רגבה, לדודו ולימור, ולו שתי אחיות. ברשותו גם דרכון צרפתי.
אלמקייס מעבר לעברית כשפת אם, דובר גם אנגלית וגם גרמנית – ועל כן כשב-2018 הוקרן סרט בזינסהיים העוסק בשואה בכפר הגרמני, הופנהיים – הוא שימש תפקיד מרכזי, כשנבחר לקריין בשלוש השפות הללו.
הערות שוליים

↑  שמעון אלבז ותומר גנור,'"`UNIQ--nowiki-0000000F-QINU`"'"אינייסטה הישראלי": כך הפך עילאי אלמקייס לשם חם באירופה, באתר ynet, 30 ביוני 2019
↑  אלמקייס חתם על חוזה חדש בהופנהיים עד 2023, באתר ערוץ הספורט, 13 בינואר 2020
↑  Hoffenheim vs. Hertha Berlin - 16 May 2020 - Soccerway, int.soccerway.com
↑  מערכת ONE, רשמי: אלמקייס עובר בהשאלה לדן האג ההולנדית, באתר ONE, ‏18 בספטמבר 2020
↑  66. Het debuut van Elmkies is helaas van korte duur. De Israëlische middenvelder heeft te veel last van een blessure en wordt vervangen door De Boer., Twitter (בהולנדית)
1 2  מצטרף להרצוג: עילאי אלמקייס חתם באדמירה, באתר ONE‏, 28 ביוני 2021
1 2 3  https://int.soccerway.com/players/ilay-eliyau-elmkies/468314/
↑  "וייסמן בוויאדוליד זה לבנדובסקי בבאיירן", באתר ערוץ הספורט, 1 ביוני 2022
1 2  דורון בן דור, ‏אלמקייס חתם בסכנין, יוכל לעבור בחינם לגדולות, באתר ONE‏, 24 בנובמבר 2023
↑  Hapoel Be'er Sheva vs. Bnei Sakhnin - 6 December 2023 - Soccerway, int.soccerway.com
↑  Bnei Sakhnin vs. Maccabi Tel Aviv - 10 December 2023 - Soccerway, int.soccerway.com
↑  ההתאחדות לכדורגל בישראל - פרטי שחקן, באתר www.football.org.il
↑  מאור רחמני, ‏מיכה שוחרר מסגל הנבחרת, עילאי אלמקייס זומן, באתר ONE‏, 6 באוקטובר 2019
1 2  ליאב נחמני, כישרון עילאי, באתר ישראל היום, 2 ביולי 2017
↑  אור ריטר, ‏הישראלי שהרשים את סיטי, באתר ערוץ הספורט, 13 באוקטובר 2018
↑  "Ilay Elmkies: Thiago Alcantara's heir, a budding actor, and Hoffenheim's wonderkid". Bundesliga. נבדק ב-20 באוקטובר 2019. {{cite web}}:  (עזרה)
נח יצחק דיסקין

| --- | --- |
אין תמונה חופשית
 לידה:  1840 
 פטירה:  1908 (בגיל 68 בערך) 
 תקופת הפעילות:  ?–1908 
 
רבי נח יצחק דיסקין (כונה ר' נח אִיצֶ'ה; לפני ה'ת"ר, 1840 - ח' בתמוז תרס"ח, 7 ביולי 1908) היה ראב"ד לומז'ה.
ביוגרפיה

נולד לרב בנימין דיסקין, אחיו הגדול הוא רבי משה יהושע יהודה לייב דיסקין. בצעירותו למד במשך 3 שנים אצל רבי יצחק אלחנן ספקטור בגרודנה. נישא לבתו של הגביר המפורסם וראש הקהל של לומז'ה, ר' ישראל משה נובינסקי. בשנת תרל"ד התמנה לכהן במקום אחיו כרבה של לומז'ה. אחריו כיהן בתפקיד זה הרב איסר יהודה מאלין שלימים נעשה ראש בית הדין בבריסק. הצעת רבנות באיישישוק לא יצאה אל הפועל בשל התנגדות אחד מנכבדי הקהילה למנותו, בשל היותו כבד שמיעה. תלמידו היה רבי יואל לייב הלוי הרצוג אביו של הרב הראשי לישראל יצחק אייזיק הלוי הרצוג. לאחר פטירת אשתו הראשונה נישא לבת אחיו הרב אברהם שמואל דיסקין, מינדל צירל דיסקין שהייתה מפורסמת בליטא בחכמתה ויופיה.
היה בין משתתפיו הקבועים של כתב העת כנסת חכמי ישראל, כתב העת של רבני מזרח אירופה בשנים 1892–1900, לצד רבנים כמו רבי יוסף זכריה שטרן, רבי שמואל מוהליבר ורבי ישראל יהושע מקוטנא. הוא היה מקובל על בני קהילתו, יפה תואר ומקפיד על לבושו. וחוגים המקורבים לממשלה הרוסית הציגו אותו כ"רב לדוגמה" בשל תלבושתו המהודרת וכובע הצילינדר המבריק שלו. הצייר הפולני בוגאצקי מצוטט כמי שאמר שכדי לצייר את דמותו הפטריארכלית של הרב דיסקין הוא זקוק למכחולם של רפאל או רמברנדט.
הוא נפטר בח' בתמוז תרס"ח, 7 ביולי 1908, ונקבר בבית הקברות העתיק של לומז'ה לצד אביו רבי בנימין דיסקין. הקבורה התאפשרה אף שבית הקברות העתיק נסגר לקבורה ארבעים שנה קודם לכן מחוסר מקום, בשל התמוטטות קיר פנימי בסמוך לקבר אביו שאירעה בדיוק בלילה שלפני פטירתו.
לקריאה נוספת

יום טוב לוינסקי, "דור דור ורבניו: ר' נח יצחק דיסקין", בתוך: יום טוב לוינסקי (עורך), ‏ספר יזכור לקהילת לומז'ה, בספריית העיר ניו יורק (תמונה 129)
הערות שוליים

↑  תלמידו זה נכח בעת מכת ברק שפגעה בביתו של אותו נכבד שהתנגד למינוי הרב דיסקין ופטירת שתי בנותיו הקטנות. הוא תלה זאת בהערתו לאותו אדם שהתנגדותו עלולה להמיט עליו אסון משמים, והקדיש את ספרו על מגילת רות לזכרן של שתי הילדות. להרחבה על סיפור זה, ראו: משואה ליצחק: ספר זיכרון לרב יצחק אייזיק הלוי הרצוג, ירושלים תשס"ט, ח"א עמ' 85, הערה 1.
קורטני קרדשיאן

| --- | --- |

 לידה:  18 באפריל 1979 (בת 45) לוס אנג'לס, ארצות הברית 
 שם לידה:  Kourtney Mary Kardashian 
 מדינה:  ארצות הברית ארצות הברית
 השכלה:  אוניברסיטת אריזונה  האוניברסיטה המתודיסטית הדרומית  תיכון מרימאונט 
 תקופת הפעילות:  מ-2005 
 בן או בת זוג:  טראוויס בארקר (15 במאי 2022–?)  סקוט דיסיק (2006–2015) Younes Bendjima (2017–2018) 
 צאצאים:  Mason Dash Disick, Reign Ashton Disick, Penelope Disick, Rocky Barker 
 מספר צאצאים:  4 
 קישורים חיצוניים
 פייסבוק:  KourtneyKardashian
 טוויטר (X):  kourtneykardash
 אתר רשמי
 
קורטני קרדשיאן בארקר  (באנגלית: Kourtney Kardashian Barker; נולדה ב-18 באפריל 1979) היא אישיות טלוויזיה, ודוגמנית אמריקאית.
קריירה

קרדשיאן נולדה בלוס אנג'לס שבארצות הברית, היא בתם הבכורה של קריס ג׳נר ורוברט קרדשיאן.
בשנת 2007, היא ומשפחתה החלו לככב בתוכנית הריאליטי "משפחת קרדשיאן" (Keeping Up With The Kardashians).
הצלחתה של התוכנית הובילה לעוד סדרות דוקומנטריות קצרות בכיכובה של קורטני כמו: "קורטני וקלואי כובשות את מיאמי", ״קלואי וקורטני עושות את ההמפטונס״ ו-"קורטני וקים כובשות את ניו יורק".
קורטני ואחיותיה קים, קיילי וקלואי עוסקות גם באופנה והשיקו קולקציות בגדים שונות, קוסמטיקה ובשמים.
בשנת 2021 שיחקה בסרט "יש לו את זה" של נטפליקס.
בשנת 2022 השיקה את המותג ״Lemme״, המתמחה בתוספי תזונה וויטמינים.
חיים אישיים

ב-2006 הכירה את סקוט דיסיק במסיבה של ג'ו פרנסיס במקסיקו. הם נפרדו וחזרו מספר פעמים ויש להם שלושה ילדים משותפים.
בנם הבכור, מייסון דאש דיסיק, נולד ב-14 בדצמבר 2009. ב-8 ביולי 2012 ילדה קורטני את בתם השנייה, פנלופי סקוטלנד דיסיק. ב-14 בדצמבר 2014 ביום הולדתו של מייסון ילדה קורטני את בנם השלישי, ריין אשטון דיסיק.
ב-18 באוקטובר 2021 התארסה קורטני לטראוויס בארקר, וב-22 במאי 2022 התחתנו באיטליה.
ב-17 ביוני 2023 הודיעה בהופעה של בארקר שהיא בהריון. ב-1 בנובמבר, ילדה את בנה הרביעי עם בארקר.
הערות שוליים

↑  Ellise Shafer, Ellise Shafer,'"`UNIQ--nowiki-00000001-QINU`"'Kourtney Kardashian to Cameo in ‘She’s All That’ Remake Starring Addison Rae, Variety, ‏9 בדצמבר 2020'"`UNIQ--nowiki-00000001-QINU`"'(באנגלית)'"`UNIQ--templatestyles-00000002-QINU`"'
↑  ממתק לשבת: קורטני קרדשיאן וטראוויס בארקר מצפים לילד!, באתר וואלה, 17 ביוני 2023
| פרס הסרטים והטלוויזיה של MTV לקרב הטוב ביותר |
| --- | --- | --- |
| כללי (1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף " (1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |  |
| מתוסרט  (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |  |
| לא מתוסרט  (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |  |
| --- | --- |
בקרת זהויות :  GND: 1205697829  ISNI: 0000 0000 9353 7894  LCCN: n2010058477  VIAF: 137448677   WorldCat (עם VIAF): 137448677
אליפות צרפת בטניס 1928

| --- | --- |

מראה של מגרש
 ענף:  טניס 
 תקופת התחרות:  24 במאי 1928 – 4 ביוני 1928 (12 ימים) 
 מספר תחרות:  33 
 עיר מארחת:  אצטדיון רולאן גארוס 
 זוכה:  גברים:אנרי קושה (צרפת) נשים:הלן וילס (ארצות הברית) זוגות גברים:ז'אק בריניון/ז'אן בורוטרה (צרפת) זוגות נשים:פיבי ווטסון/איילין בנט (הממלכה המאוחדת) זוגות מעורבים: איילין בנט (הממלכה המאוחדת)/אנרי קושה (צרפת)
 
 → אליפות צרפת הפתוחה 1927 אליפות צרפת הפתוחה 1929 ← 
 
אליפות צרפת 1928 הייתה תחרות טניס שנערכה על מגרשי חימר באצטדיון החדש רולאן גארוס בפריז. התחרות החלה ב-24 במאי והגיעה לידי גמר ב-4 ביוני. הייתה זו התחרות ה-33 מאז היווסדה.
אנרי קושה ואיילין בנט זכו בתחרות זוגות מעורבים ובנוסף כל אחד זכה בתחרות נוספת.
התחרות > תחרות הגברים

בתחרות זו השתתפו 70 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
רנה לקוסט (צרפת צרפת), מנצח תחרויות 1925 ו-1927, הפסיד בגמר
פרנק האנטר (ארצות הברית ארצות הברית), הודח בסיבוב הרביעי
אדואר בורוטרה (צרפת צרפת), הודח בסיבוב השלישי
מוחמד סלים (בריטניה בריטניה), הודח בסיבוב הרביעי
קולין גרגורי (בריטניה בריטניה), הודח בסיבוב השלישי
הנדריק טימר (הולנד הולנד), הודח בסיבוב השני
רונלדו בויד (ארגנטינה ארגנטינה), הודח ברבע הגמר
ג'ק קרופורד (אוסטרליה אוסטרליה), הודח ברבע הגמר
נייג'ל שרפ (בריטניה בריטניה), הודח בסיבוב השלישי
נורמן ברוקס (אוסטרליה אוסטרליה), הודח בסיבוב השני
ג'רלד פטרסון  (אוסטרליה אוסטרליה), הודח בסיבוב הרביעי
גיז'רמו רובסון (ארגנטינה ארגנטינה), הודח בסיבוב הרביעי
ז'אק בריניון (צרפת צרפת), הודח ברבע הגמר
הארי הופמן (אוסטרליה אוסטרליה), הודח בסיבוב השני
אנרי קושה (צרפת צרפת), מנצח תחרות 1926, ניצח בתחרות
פרנץ מטייקה (אוסטריה אוסטריה), הודח בסיבוב הרביעי
בגמר התחרות נפגשו רנה לקוסט (צרפת צרפת) ואנרי קושה (צרפת צרפת). אנרי קושה ניצח ב-4 מערכות ובכך זכה באליפות בפעם השנייה. באותה שנה הוא ניצח גם באליפות ארצות הברית הפתוחה.
התחרות > תחרות הנשים

בתחרות הנשים השתתפו 43 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
הלן וילס (ארצות הברית ארצות הברית), מנצחת התחרות
סוזן דב (צרפת צרפת), הודחה בסיבוב השני
קיאה באומן (הולנד הולנד), מנצחת תחרות 1927, הודחה בחצי גמר
דפני אקהורסט (אוסטרליה אוסטרליה), הודחה ברבע גמר
אליזבת מקרדי (צרפת צרפת), הודחה בסיבוב השני
לילי דה אלברס (ספרד ספרד), הודחה בסיבוב הראשון
מרגריט ברוקדי (צרפת צרפת), הודחה בסיבוב השלישי
איילין בנט (בריטניה בריטניה), הפסידה בגמר
במשחק הגמר הלן וילס (ארצות הברית ארצות הברית) ניצחה את איילין בנט (בריטניה בריטניה) בשתי מערכות.
התחרות > תחרות זוגות גברים

בתחרות השתתפו מספר זוגות. מנצחי מנצחי תחרות 1927 אנרי קושה וז'אק בריניון (צרפת צרפת) השתתפו גם השנה אך עם פרטנרים חדשים. במשחק הגמר נפגשו ז'אק בריניון וז'אן בורוטרה (צרפת צרפת) עם הזוג הצרפתי הנוסף אנרי קושה ורנה דה בוזלה וניצחו ב-5 מערכות. באותה שנה הם ניצחו גם באליפות ארצות הברית הפתוחה וז'אק בריניון ניצח באליפות וימבלדון.
התחרות > תחרות זוגות נשים

בתחרות השתתפו 16 זוגות. מנצחות תחרות מנצחי תחרות 1927 איירין פיקוק ובובי הייני (דרום אפריקה (1910–1928) דרום אפריקה) לא השתתפו בתחרות. במשחק הגמר פיבי ווטסון ואיילין בנט (בריטניה בריטניה) שיחקו נגד סוזן דב וסילבי לפורי (צרפת צרפת) וניצחו אותן בשתי מערכות. באותה שנה הם ניצחו גם באליפות וימבלדון.
התחרות > תחרות זוגות מעורבים

בתחרות השתתפו 32 זוגות. מנצחי תחרות 1927 מרגריט ברוקדי וז'אן בורוטרה (צרפת צרפת) הודחו ברבע גמר. במשחק הגמר איילין בנט (בריטניה בריטניה) ואנרי קושה (צרפת צרפת) נפגשו עם הלן וילס ופרנק הנטר (ארצות הברית ארצות הברית) וניצחו אותם בשלוש מערכות. לשניהם זה היה הניצחון השני באליפות.
אנרי קושה, מנצח תחרות הגברים
הלן וילס, מנצחת תחרות הנשים
גולדפרב גרוס זליגמן

|  נתונים כלליים |
| --- | --- |
 סוג:  שותפות
 מוטו:  Big Law - Tailor Made
 מייסדים:  גולדפרב, יוסף גרוס ומקס זליגמן
 תקופת הפעילות:  1930–הווה (כ־95 שנים)
 מיקום המטה:  תל אביב-יפו 
 משרד ראשי:  גולדפרב זליגמן ושות' במגדל אמפא וגרוס ושות' במגדלי עזריאלי, תל אביב
 ענפי תעשייה:  עריכת דין
 מוצרים עיקריים:  ייעוץ משפטי 
 יו"ר:  עודי לוי, עמיר צפריר ודוד חודק
 עובדים:  למעלה מ-500
  
 www.goldfarb.com
 
גולדפרב גרוס זליגמן ושות' הוא משרד עורכי הדין השוכן בתל אביב שנוצר ממיזוג בין המשרדים "גולדפרב, לוי, ערן, מאירי, צפריר ושות'" (שהוקם ב-1972) ומשרד "מ. זליגמן ושות'" (1930), שהתמזגו בשנת 2011 למשרד "גולדפרב זליגמן ושות' עורכי דין". ב-2023 התמזג עם משרד "גרוס ושות' עורכי דין" (1979), כשהמשרד המשולב הוא המשרד הגדול בישראל. הפירמה החדשה נקראת מצירוף שמות המשפחה של מייסדי המשרדים הוותיקים; עו"ד גולדפרב, עו"ד יוסף גרוס ועו"ד מקס זליגמן.
בראש המשרד עומדים עו"ד יודי לוי, עו"ד ד"ר עמיר צפריר ועו"ד דוד חודק, יושבי ראש הפירמה, עו"ד צבי בר-נתן, עו"ד (רו"ח) אסתר קורן ועו"ד ד"ר איל שנהב, סגני יו"ר הפירמה, עו"ד לוי אמיתי, עו"ד איה יופה ועו"ד טל עצמון, השותפים המנהלים של הפירמה.
במשרד למעלה מ-500 עורכי דין, מתוכם למעלה מ-200 שותפים ועשרות מתמחים.
המשרד נמנה עם המשרדים המובילים בישראל בתחומי המשפט השונים בהם הוא עוסק, לפי דירוגים בין-לאומיים ומקומיים דוגמת – Chambers and Partners, The Legal 500, IFLR 1000, BDIcode, Dun's 100 ואחרים.
מבין שורות המשרד יצאו שופטי בית המשפט העליון יואל זוסמן ואלפרד ויתקון.
בעשור השני של המאה ה-21, התפרסם המשרד בעקבות ייצוגו של ראש ממשלת ישראל לשעבר אהוד אולמרט.
המשרד מתמקד בארבעה תחומי ליבה – חברות ושוק הון בישראל ובעולם; ליטיגציה לסוגיה; נדל"ן, תכנון ובנייה על כל היבטיהם; מיסים בישראל ומחוצה לה; ולצידם התמחויות בתחומי תעשייה, דיני עבודה ורילוקיישן, היי-טק והון סיכון, תאגידים, מיזוגים ורכישות, הגבלים עסקיים ותחרות, תשתיות, רגולציה, קניין רוחני ופרטיות, אנרגיה, מימון, בנקאות ופיננסים, ביטוח וניהול סיכונים, משפט מנהלי, מכרזים ושלטון מקומי, תובענות ייצוגיות ותביעות נגזרות, לשון הרע, דיני סביבה וקיימות ועוד.
הערות שוליים

↑  נורית רוט,'"`UNIQ--nowiki-00000000-QINU`"'משרד עורכי הדין הגדול בישראל: אושר מיזוג גולדפרב וזליגמן, באתר TheMarker‏, 16 במאי 2011
↑  ניצן שפיר,'"`UNIQ--nowiki-00000002-QINU`"'‏פירמה אחת, 520 עורכי דין: המיזוג הגדול ביותר בענף יוצא לדרך, באתר גלובס, 19 בינואר 2023
↑  דירוגים, באתר www.goldfarb.com
↑  ת"פ (ת"א) 10291-01-12 מדינת ישראל נ' הלל אליאס ארנסטו צ'רני ואח' בבית המשפט המחוזי בתל אביב - יפו, בפני כבוד השופט דוד רוזן
פופאי ובנו

| --- | --- |

 מבוסס על:  פופאי 
 סוגה:  אנימציה, קומדיה
 יוצרים:  אלזי קריסלר סגאר 
 מדבבים:  מוריס להמרשה  מרילין שרפלר  ג'וש רודין  אלן מלווין  דייוויד מרקוס  ננסי קרטרייט  פנינה סגל  קאלינה קיף  בי. ג'יי וורד  דון מסיק
 מדבבים בעברית:  שמחה ברבירו, לירון לב, סיון שביט, יורם יוספסברג, אסף קורמן, מיטל מיכאלי, אסתי ברעד פורים, ענת ארליך, שרית וינו-אלעד, שרון כהן, יוני צפיר, אלברט כהן, איריס זינגר, יוסי מרשק, מיכה אוזין סליאן, נטלי פיק, דורון בן-עמי, אליעד נחום
 ארץ מקור:  ארצות הבריתארצות הברית
 מספר עונות:  1
 מספר פרקים:  13
 הפקה
 מפיק:  ויליאם האנה  ג'וזף ברברה ברוס ל. פייסנר
 חברת הפקה:  האנה ברברה King Features Entertainment
 הפצה:  האחים וורנר טלוויזיה 
 מוזיקה:  הויט קרטין 
 שידור
 רשת שידור:  CBS
 רשת שידור בישראל:  ערוץ 2 (רשת) ערוץ ג'וניור
 תקופת שידור מקורית:  12 בספטמבר 1987 – 5 בדצמבר 1987
 קישורים חיצוניים
 דף התוכנית ב-IMDb
 
פופאי ובנו (באנגלית: Popeye and Son) היא סדרת אנימציה אמריקאית בת 13 פרקים שהופקה לטלוויזיה בשנת 1987 עבור רשת CBS.
זו הייתה סדרת האנימציה השלישית המבוססת על הקומיקס של פופאי. כמו כן זו הייתה סדרת האנימציה האחרונה שהופקה על בסיס הקומיקס של פופאי.
בישראל הסדרה שודרה בערוץ 2 ובערוץ ג'וניור בדיבוב עברי.
תקציר העלילה

פופאי וחברתו אוליב נשואים כעת ויש להם בן בשם פופאי ג'וניור אשר ירש את היכולת של פופאי לצבור כוח על-אנושי מאכילת תרד. כמו כן יריבו הנצחי של פופאי בלוטו נשוי כעת גם כן ויש לו בן בשם טנק. שתי המשפחות מתגוררות באתר נופש יוקרתי בשם סוויט הייבן השוכן בקרבת הים. הילדים שונאים זה את זה כפי שהוריהם שונאים זה את זה.
ג'וניור מתלווה פעמים רבות לאביו בהרפתקאות נועזות. ג'וניור נאלץ לאכול תרד במקרי-חירום כפי שעושה אביו למרות שהמאכל שנוא עליו.
הערה

סוויפי הוא בנו המאומץ של פופאי. ג'וניור איננו בן מאומץ והוא נולד לפופאי ואוליב.
הערות שוליים

↑  ורד שרון-ריבלין ואביבה קרול,'"`UNIQ--nowiki-00000001-QINU`"'‏פופאי חוזר למסך; סרטי שובל קיבלה זכויות המיסחור בארץ, באתר גלובס, 2 ביוני 1998
↑  הסדרה פופאי ובנו בעברית
| פופאי |
| --- | --- | --- |
| דמויות | פופאי המלח • אוליב אויל • בלוטו • ווימפי • סוויט פי |  |
| חוברות קומיקס | פופי |  |
| סדרות טלוויזיה | פופאי ובנו |  |
| סרטים וספיישלים | פופאי (סרט, 1980) • המסע של פופאי: החיפוש אחר אבא |  |
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
אליפות צרפת בטניס 1929

| --- | --- |

מראה של מגרש
 ענף:  טניס 
 תקופת התחרות:  20 במאי 1929 – 3 ביוני 1929 (15 ימים) 
 מספר תחרות:  34 
 עיר מארחת:  אצטדיון רולאן גארוס 
 זוכה:  גברים:רנה לקוסט (צרפת) נשים:הלן וילס (ארצות הברית) זוגות גברים:ז'אק בריניון/ז'אן בורוטרה (צרפת) זוגות נשים:לילי דה אלברס (ספרד)/קיאה באומן (הולנד) זוגות מעורבים: איילין ויטינגסטול (הממלכה המאוחדת)/אנרי קושה (צרפת)
 
 → אליפות צרפת הפתוחה 1928 אליפות צרפת הפתוחה 1930 ← 
 
אליפות צרפת 1929 הייתה תחרות טניס שנערכה על מגרשי חימר באצטדיון החדש רולאן גארוס בפריז. התחרות התחילה ב-20 במאי והסתיימה ב-3 ביוני. זו הייתה התחרות ה-34 מאז ייסודה.
רנה לקוסט זכה בתחרות הגברים וזוגות גברים.
התחרות > תחרות הגברים

בתחרות זו השתתפו 83 טניסאים שחולקו ל-8 בתים. לקראת התחרות המשתתפים החזקים דורגו כדלקמן:
אנרי קושה (צרפת צרפת), מנצח תחרויות 1926 ו-1928, הודח בחצי גמר
רנה לקוסט (צרפת צרפת), מנצח תחרויות 1925 ו-1927, ניצח בתחרות
ביל טילדן (ארצות הברית ארצות הברית), הודח בחצי גמר
ז'אן בורוטרה (צרפת צרפת), הפסיד במשחק גמר
פרנק הנטר (ארצות הברית ארצות הברית), הודח ברבע גמר
אומברטו דה מורפורגו (ממלכת איטליה ממלכת איטליה), הודח ברבע גמר
באני אוסטין (בריטניה בריטניה), הודח בסיבוב השלישי
קולין גרגורי (בריטניה בריטניה), הודח בסיבוב הרביעי
ז'אק בריניון (צרפת צרפת), הודח ברבע גמר
בלה פון קרלינג (הונגריה הונגריה), הודח ברבע גמר
לואיס ריימונד (דרום אפריקה (1928–1994) דרום אפריקה), הודח בסיבוב הראשון
ג'ורג'ו דה סטפני (ממלכת איטליה ממלכת איטליה), הודח בסיבוב הראשון
קריסטיאן בוסי (צרפת צרפת), הודח בסיבוב הרביעי
רנה דה בוזלה (צרפת צרפת), הודח בסיבוב השני
דניאל פרן (גרמניה גרמניה), הודח בסיבוב השלישי
האנס מולדנהאואר (גרמניה גרמניה), הודח בסיבוב הרביעי
אנרי קושה, מנצח תחרות 1928 הודח בחצי הגמר. בגמר התחרות נפגשו רנה לקוסט (צרפת צרפת) וז'אן בורוטרה (צרפת צרפת). רנה לקוסט ניצח ב-5 מערכות ובכך זכה באליפות בפעם השלישית.
התחרות > תחרות הנשים

בתחרות הנשים השתתפו 58 טניסאיות שחולקו ל-4 בתים. כמו בתחרות הגברים, הטניסאיות החזקות זכו לדירוג:
הלן וילס (ארצות הברית ארצות הברית), מנצחת תחרות 1928, מנצחת התחרות
בובי הייני (דרום אפריקה (1928–1994) דרום אפריקה), הודחה ברבע הגמר
פיבי ווטסון (בריטניה בריטניה), הודחה ברבע גמר
איילין ויגינגסטול (בריטניה בריטניה), הודחה בחצי גמר
קיאה באומן (הולנד הולנד), מנצחת תחרות 1927, הודחה בסיבוב הראשון
סימון מתייה (צרפת צרפת), הפסידה בגמר
סילי אאוסם (גרמניה גרמניה), הודחה בחצי גמר
אירמגרד רוסט (גרמניה גרמניה), הודחה בסיבוב השלישי
במשחק הגמר הלן וילס (ארצות הברית ארצות הברית) ניצחה את סימון מאטיה (צרפת צרפת) בשתי מערכות. בכך היא זכתה באליפות בפעם השנייה ברציפות. באותה שנה היא זכתה באליפות וימבלדון ובאליפות ארצות הברית הפתוחה.
התחרות > תחרות זוגות גברים

בתחרות השתתפו מספר זוגות. מנצחי תחרות 1928 ז'אק בריניון וז'אן בורוטרה (צרפת צרפת) השתתפו גם השנה אך עם פרטנרים חדשים. במשחק הגמר נפגשו מנצחי תחרות 1925 רנה לקוסט וז'אן בורוטרה (צרפת צרפת) עם הזוג הצרפתי הנוסף אנרי קושה וז'אק בריניון וניצחו ב-5 מערכות.
התחרות > תחרות זוגות נשים

בתחרות השתתפו 26 זוגות. מנצחות  תחרות 1928 פיבי ווטסון ואיילין ויטינגסטול (בריטניה בריטניה) הודחו בחצי גמר. במשחק הגמר לילי דה אלברס (ספרד ספרד) וקיאה באומן (הולנד הולנד) שיחקו נגד בובי הייני ואלידה ניב (דרום אפריקה (1928–1994) דרום אפריקה) וניצחו אותן בשתי מערכות.
התחרות > תחרות זוגות מעורבים

בתחרות השתתפו 50 זוגות. במשחק הגמר מנצחי תחרות 1928 איילין ויטינגסטול (בריטניה בריטניה) ואנרי קושה (צרפת צרפת) נפגשו עם הלן וילס ופרנק הנטר (ארצות הברית ארצות הברית) וניצחו אותם בשלוש מערכות.
רנה לקוסט, מנצח תחרות הגברים
הלן וילס, מנצחת תחרות הנשים
איזהו מקומן

אֵיזֶהוּ מְקוֹמָן הוא הפרק החמישי של מסכת זבחים המכונה על שם מילות הפתיחה של הפרק – "איזהו מקומן של זבחים".
תוכן הפרק

הפרק, כשמו, עוסק בהליך הקרבת הקורבנות לסוגיהם השונים ובמקום ההקרבה, ובקורבנות הנאכלים, גם במקום האכילה ובזמנה.
המשנה הראשונה עוסקת בפר ושעיר של יום הכיפורים, זו שלאחריה בשאר החטאות הפנימיות, ולאחר מכן חטאת (חיצונית), עולה, אשם ושלמי ציבור, תודה ואיל נזיר, שלמים, בכור, מעשר וקרבן פסח.
על כל קורבן מפורטים (לא כל הפרמטרים מופיעים בכל הקורבנות): היותו קדשי קדשים או קדשים קלים, מקום שחיטתו וקבלת דמו, צורת זריקת הדם, שפיכת שיירי הדם ודיני אכילת הקורבן.
|  | פר ושעיר של יום הכיפורים | פרים הנשרפים ושעירים הנשרפים | חטאת | עולה | שלמי ציבור ואשמות | תודה ואיל נזיר | שלמים | בכור בהמה טהורה | מעשר בהמה | קרבן פסח |
| --- | --- | --- | --- | --- | --- | --- | --- | --- | --- | --- |
| קדשי קדשים שחיטה וקבלת דם בצפון | V | V | V | V | V |  |  |  |  |  |
| קדשים קלים שחיטה וקבלת דם בכל העזרה |  |  |  |  |  | V | V | V | V | V |
| זריקת דם בין הבדים | V |  |  |  |  |  |  |  |  |  |
| זריקת דם על הפרוכת ועל מזבח הזהב | V | V |  |  |  |  |  |  |  |  |
| זריקת דם על ארבע קרנות המזבח החיצון |  |  | V |  |  |  |  |  |  |  |
| זריקת מתנות על שתי קרנות מזבח החיצון |  |  |  | V | V | V | V |  |  |  |
| מתנה אחת כנגד היסוד |  |  |  |  |  |  |  | V | V | V |
| שרפה בבית הדשן | V | V |  |  |  |  |  |  |  |  |
| אכילה בעזרה לכהנים זכרים בכל צורת הכנה ליום ולילה עד חצות |  |  | V |  | V |  |  |  |  |  |
| אכילה בכל העיר לכל אדם בכל צורת הכנה ליום ולילה עד חצות |  |  |  |  |  | V |  |  |  |  |
| אכילה בכל העיר לכל אדם בכל צורת הכנה לשני ימים ולילה אחד |  |  |  |  |  |  | V | V רק לכהנים | V |  |
| אכילה מיוחדת |  |  |  |  |  |  |  |  |  | V |
הרמב"ם פסק להלכה את כל ההלכות בפרק, מלבד הלכה אחת בהלכות קורבן פסח (שזמן אכילתו הוא רק עד חצות כדעת ר' אלעזר בן עזריה, והלכה כחכמים שבדיעבד ניתן לאכלו כל הלילה).